GiliGold/VAD_KnessetCorpus huggingface dataset:
<יגדל אך: היא קיבלה בשנת 2006, במסגרת הסדר גבולות, את תא השטח ממועצה אזורית חבל מודיעין ויצאה למכרז לשיווק ופיתוח של אזור תעסוקה.
<יגדל אך: מרגע שהם יצאו לשיווק של אזור תעסוקה הם קיבלו החלטה לא להפעיל או לחסל את הפעילות של האתר בכניסה לאזור התעשייה המפואר.
דוד אמסלם: כמה זמן האתר שם, יגדל?
<יגדל אך: אנחנו פועלים משנת 1997.
<יגדל אך: למעשה זה מכרז שהוציאה המועצה האזורית חבל מודיעין לשיקום המחצבה, לפי ההוראות של התב"ע.
<יגדל אך: למעשה שוהם, ברגע שהיא נכנסה לנעליים של מועצה אזורית חבל מודיעין - - -
דוד אמסלם: רגע, למה המועצה הוציאה את המכרז?
דוד אמסלם: זה לא קרקע מינהל?
<יגדל אך: זה קרקע מינהל.
<יגדל אך: המועצה האזורית חבל מודיעין, על מנת לשקם את אותה מחצבה שהייתה נטושה במקום, בעצם - - -
דוד אמסלם: זאת אומרת הם הביאו את זה במסגרת שיקום מחצבה?
<יגדל אך: נכון.
דוד אמסלם: יש תכנית שיקום, כולל גבהים, כולל הכל?
<יגדל אך: נכון, נכון.
<יגדל אך: ולמעשה שוהם החליטה שהם לא רוצים.
<יגדל אך: ברגע ששוהם נכנסו לנעליים של מועצה אזורית חבל מודיעין, הם מה שנקרא אחראים על השטח והם החליטו שהם לא רוצים את הפעילות באתר.
<יגדל אך: הם למעשה הגורם שעומד בינינו לבין המינהל.
<יגדל אך: הם היו צריכים ללכת ולהביא את ההרשאה מהמינהל והם לא עשו את זה.
<יגדל אך: ברגע שהם לא עשו את זה, הם באו וטענו אין רישיון עסק לאתר.
<יגדל אך: עתרנו לבית המשפט, צרפנו כמשיבים פורמאליים גם את המינהל וגם את המשרד להגנת הסביבה ובסופו של דבר בית המשפט נתן לנו רישיון ואפשר לנו להמשיך לעבוד.
<יגדל אך: עכשיו חזרנו לאותה סאגה בדיוק.
<יגדל אך: שוהם החליטה בכל דרך להביא לסגירה של האתר, למרות ששלושה שרים כתבו לראש המועצה והסבירו לו עכל החשיבות של האתר ועל רצף הפעילות, שוהם בשלהם, באותו קו.
<יגדל אך: עושים את הכל בשביל לסגור.
<יגדל אך: כל המנכ"לים האחרונים כתבו והסבירו את החשיבות של האתר ורצף הפעילות.
<יגדל אך: שוהם לא מפסיקים למרר לנו את החיים.
<יגדל אך: חילטו לנו את הערבות הבנקאית של 1.8 מיליון שקלים בלי שום סיבה מוצדקת.
<יגדל אך: בנו לנו חומות בתוך האתר מאיסכורית ולא מאפשרים לנו להשלים את עבודות השיקום.
<יגדל אך: סללו לנו כביש בתוך האתר.
<יגדל אך: באו אלינו בהאשמות שווא כל שני וחמישי על מטרדים שאנחנו יוצרים, אפילו ברמה ששמעתי לאחרונה של גריסת אסבסט.
<יגדל אך: כן, אנחנו נגרוס אסבסט בשטח שלנו ונסכן את העובדים שעובדים אצלנו.
<יגדל אך: הוציאו לנו חיוב ארנונה, מכמעט מיליון שקלים בשנה לחמישה מיליון שקלים.
<יגדל אך: מנסים לשבור אותנו.
<יגדל אך: מנסים להביא אותנו לפשיטת רגל, מנסים לעשות הכל רק שנתפנה משם.
<יגדל אך: ניסינו לעשות הכל להגיע להידברות.
<יגדל אך: אמרנו להם בואו נגיע להסדר.
<יגדל אך: בואו נגיע להבנות.
<יגדל אך: בואו נראה איך אנחנו מייצרים לוחות זמנים ואבני דרך למסירה את האתר.
<יגדל אך: נמאס לנו.
<יגדל אך: לא יכולים להתמודד כבר עם הסיטואציה הזאת.
<יגדל אך: באנו למועצה וביקשנו מהם להגיע להסדר.
<יגדל אך: ביקשו מאיתנו להשלים להם חומרים.
<יגדל אך: ביקשו מאיתנו להשקיע.
<יגדל אך: באמצע התהליך פשוט חתכו אותו ודרשו את הערבות הבנקאית שלנו.
<יגדל אך: כל הטענות שפה גיל מעלה, הוא מכיר את ההתייחסות שלי טוב.
<יגדל אך: אני מכיר את גיל באופן אישי ואני גם מחבב אותו באופן אישי, אבל התהליך הזה פה יצר מצב שפשוט בסופו של דבר אני לא מצליח לתפוס את המצב של הצו הזה.
<יגדל אך: תשמע, מדובר פה פשוט באסון אקולוגי.
<יגדל אך: מה שקורה פה מיום שישי זו תופעה מטורפת.
<יגדל אך: מאות משאיות שמגיעות לאתר, מעלה מ-200, פשוט אין להן מה לעשות.
<יגדל אך: אתה יודע, אני הזמנתי לפה שני קבלני פינוי שעובדים איתנו, שהסכימו לוותר על יום עבודה, רק כדי שהם יתארו.
<יגדל אך: אנשים שעובדים איתנו בצורה מסודרת כבר הרבה מאד שנים, שיבואו ויגידו בשטח מה האלטרנטיביות באמת שמדברים עליהן.
<יגדל אך: אלטרנטיבות.
<יגדל אך: אתר נען יש להם בעיה של נפחים כרגע, הם הקימו מתקן לשטיפה, אז הם כרגע צמצמו את הקליטה בצורה משמעותית.
<יגדל אך: אתרי תחנות המעבר - - -
דוד אמסלם: יגדל, אני רוצה להתקדם ברשותך, אז שים את זה שנייה בצד.
דוד אמסלם: תגיד לי מבחינת ה - - -
<יגדל אך: אוקיי.
<יגדל אך: אני רוצה להתייחס לטענות.
דוד אמסלם: מבחינת רישיון העסק, תראה, אני כרגע לא נכנס לסיפור של הפלישה – כן או לא – זה פחות חשוב.
דוד אמסלם: דרך אגב, אתה באמת פולש שם לשטח?
<יגדל אך: לא היה ולא נברא.
<יגדל אך: אנחנו מבצעים שם עבודות שיקום במסגרת היתר בנייה ו - - -
דוד אמסלם: אבל אני מדבר כרגע מבחינת ה- - -
<גיל ליבנה: בית משפט קבע את זה.
<יגדל אך: בית משפט, זה היה בהסכמה, גיל.
<יגדל אך: אתה מכיר את הסיפור מצוין.
<יגדל אך: זה היה בהסכמה.
<גיל ליבנה: אבל אם זה בהסכמה, אז למה אתה אומר ש - - -
<יגדל אך: לא, זה היה בהסכמה שמה שקרה שרמ"י היו אמורים להעביר שובר תשלום לחידוש ההרשאה, שעד היום שוהם שומרים מסיבות לא ברורות אצלם במגירה, וברור לכם שאם הייתם מעבירים לנו את השובר הזה והיינו משלמים, גם אם זה תחת מחאה, הבעיה לא הייתה קיימת.
<יגדל אך: היא לא הייתה קיימת.
<יגדל אך: ה-480 - - -
<גיל ליבנה: הצו לא הוצא בגלל ה - - -
דוד אמסלם: גם אתה, גיל.
דוד אמסלם: אני שואל ועונים לי.
דוד אמסלם: עוד מעט אני אעבור אליכם.
דוד אמסלם: מבחינת תכנית השיקום, אתם סוטים מתכנית השיקום?
<יגדל אך: ממש לא.
<יגדל אך: יש לנו יועצים מקצועיים.
<יגדל אך: נמצא פה צביקה הרפז שמנהל את השיקום.
<יגדל אך: יש לו שלושה מהנדסים שמלווים אותו.
<יגדל אך: יש לו יועץ קרקע.
דוד אמסלם: עזוב, לא צריך, שאלתי כן או לא.
<יגדל אך: לא.
<יגדל אך: יש לנו את ד"ר שמואל ברנר, שהוא היועץ המדעי שלנו, שהיה משנה למנכ"ל משרד הגנת הסביבה, שאחראי על כל הצד המקצועי והמדעי.
<יגדל אך: תשמע, אנחנו מלווים ביועצים מהשורה הראשונה.
<יגדל אך: האתר הזה לא נחשב סתם אתר דגל.
<יגדל אך: כל שני וחמישי מגיעות אלינו משלחות.
<יגדל אך: רק בשבוע שעבר כל עיריית פתח תקווה באה אלינו, כולל המנכ"לים של החברות הכלכליות, וכולם רק למצוא פתרון לנושא של נת"ע, לנושא של הרכבת הקלה ולבנייה של תחנת האוטובוס החדשה, מה זה היה?
<קריאה: התחנה המרכזית.
<יגדל אך: כולם בונים עלינו, אתה מבין?
<יגדל אך: ובסופו של דבר זה המצב.
דוד אמסלם: דרך אגב, אתם גורסים שם חומר?
<יגדל אך: מה אנחנו, גורסים?
<יגדל אך: בטח.
<יגדל אך: זה אתר מרכזי ל - - -
דוד אמסלם: לגריסה?
<יגדל אך: כן, כן.
דוד אמסלם: ואת העודפים אתם מטמינים שם?
<יגדל אך: עודפים, כן ואת ה - - -
דוד אמסלם: כמה אחוזים אתם גורסים?
<יגדל אך: אנחנו גורסים 80%.
<ישי לוי: בוקר טוב.
<ישי לוי: רציתי קודם רק לומר הערה קטנה.
<ישי לוי: הצו לא הוצא - - -
איתן ברושי: מה השם שלך?
<ישי לוי: שמי ישי לוי, מנהל תחום מחצבות ברשות ופרויקטים מיוחדים.
<ישי לוי: אני רוצה להעיר שהצו לא הוצא בגין אי תשלום שובר או שלא יצא שובר.
<ישי לוי: הצו יצא לאור טענות, לאור ממצאים של פלישה במדרונות הצפוניים.
<ישי לוי: אני רוצה עוד לחדד דבר נוסף.
<ישי לוי: הרשות מתקשרת בחוזה הרשאה אל מול המועצה.
<ישי לוי: לרשות אין התקשרות ישירה על מול המפעיל בשטח.
דוד אמסלם: למה, דרך אגב?
<ישי לוי: גם לאור תקנות חוק חובת המכרזים והחלטות ה - - -
<ישי לוי: כי זה לא יצא במסגרת מכרז.
דוד אמסלם: אז תוציאו במסגרת מכרז.
<ישי לוי: אני אענה גם לזה.
<ישי לוי: אני מבין שמהות הדיון זה בשאלה איך אנחנו מתנהלים מכאן.
<ישי לוי: בהמשך יש את מה שנקרא הבור הצפוני.
דוד אמסלם: לא, אני לדעתי אגיד לך מה קרה כאן.
דוד אמסלם: הרי אני מבין שזה בעצם מחצבה שהייתה צריכה להיות משוקמת.
<ישי לוי: זה היה בעבר מחצבה, לפני שנת 1995, של אבן וסיד.
דוד אמסלם: אז אתה יודע שבעצם כנראה שמאז לא שיקמו אותה וזה עולה כסף לשקם אותה באופן מעשי.
דוד אמסלם: לכן בעצם אתם העדפתם כרגע, וזה נוח, לבוא ולהפעיל שם איזה שהוא מישהו שהמפעיל ישקם אותה על בסיס תכנית שנותנים לו.
דוד אמסלם: ולכן אני מניח שבאותה נקודת זמן לא היו כל כך הרבה קופצים, אף אחד לא הבין את העניין.
דוד אמסלם: אז לכן אני שואל עכשיו למה אתם בכלל צריכים את הרשות.
דוד אמסלם: זה קרקע שלכם.
דוד אמסלם: חובת השיקום היא שלכם, בכלל לא של הרשות, בגלל שאתם נתתם את זה לאבן וסיד.
דוד אמסלם: זאת אומרת אם מחר הוא יוצא ומחר אין אף אחד ואף אחד לא רוצה להטמין שם ואין תכנית הטמנה, מי שאמור לשקם זה אתם.
דוד אמסלם: זה קרקע מדינה.
דוד אמסלם: אז לכן אני שואל שאלה, איך אתם פתאום הפכתם להיות מהאו"ם?
<ישי לוי: אני אענה.
<ישי לוי: הרשות מקצה מטמנות גם בהתאם לחוק וגם בהתאם להחלטות המועצה, לרשויות, אלא אם כן זה יוצא במכרז.
<ישי לוי: אני רק אומר גם שבמקרה הזה הקרקע לא של הרשות.
<ישי לוי: חלקה, חלק גדול מן הקרקע בכלל הופקע על ידי המועצה, אבל זו לא הסיבה שבגינה חובת השיקום - - -
דוד אמסלם: שנייה, של מי הקרקע?
דוד אמסלם: אם היא לא של המינהל, אז של מי היא?
<ישי לוי: חלקה הופקע על ידי המועצה בסעיף 19 – הופקע על ידי המועצה.
<ישי לוי: לטובת - - -
<גיל ליבנה: יש שם שב"צ ושצ"פ.
<גיל ליבנה: ייעוד הקרקע, חלק ממנו הוא שב"צ - - -
דוד אמסלם: כן, אבל אתה אמור לקבל אותו בגבהים הנכונים.
<גיל ליבנה: זה מגרש לצורכי ציבור.
<גיל ליבנה: נכון, קיבלנו אותה בגובה.
דוד אמסלם: זאת אומרת בעצם - - -
<גיל ליבנה: וזה המגרש שגידרנו אותו, משום שכל הזמן פלשו ושפכו לנו בו, אבל זה שב"צ.
<גיל ליבנה: זה כמו שפולשים לשב"צ לבית ספר וכל הזמן עושים - - -
דוד אמסלם: אני מבין הכל, תסמוך עלי, אל תדאג.
<ישי לוי: עוד דבר שאני רק רוצה להוסיף, ברשותכם.
<ישי לוי: חובת השיקום היא לא של הרשות, לא רק מהסיבה שזה הופקע, כי ההפקעה הייתה כאן לאחרונה.
<ישי לוי: חובת השיקום היא של הרשות המקומית מכיוון שההרשאה ניתנה לרשות המקומית.
<ישי לוי: למטמנה בסופו של דבר יש גם איזה שהוא אלמנט כלכלי בכדי להחזיר את ההשקעות ואת ההוצאות והחובה של השיקום היא של המורשה.
דוד אמסלם: זה היה נוח לכם בגלל שדרך אגב בתקופות מסוימות, באותן שנים זה בכלל לא היה כלכלי.
דוד אמסלם: אז אני הפעלתי כמה אתרים כאלה.
דוד אמסלם: אז זה הלך והפך להיות כלכלי ככל שלא היו אתרים ונסגרו אתרים, אז לכן בוא אני אספר לך.
דוד אמסלם: אנחנו היינו גובים פה בזמנו, בערך 10 שקלים למשאית.
דוד אמסלם: שקל לקו"ב.
דוד אמסלם: זה לא היה מכסה לי אפילו את הטרקטור ואת העובדים שם.
<ישי לוי: אני לא חושב שאלה המחירים היום.
דוד אמסלם: היום לא.
דוד אמסלם: אני מספר לך אז, בערך בתחילת שנות ה-90 זה היה ככה.
דוד אמסלם: אבל זה לא משנה.
דוד אמסלם: זאת אומרת בעיקרון אתם לכאורה לא צד בעניין?
<ישי לוי: אנחנו בוודאי צד לעניין.
דוד אמסלם: אתם רואים את עצמכם צד לעניין?
<ישי לוי: הרשות, גם במספר החלטות בהנהלה, ניסתה לסייע עד כמה שאפשר, כולל אורכות נוספות להרשאה שניתנו, אבל בסופו של דבר לא ניתן היה לממש אותן.
<ישי לוי: אנחנו כרגע ממוקדים בעיקר בפעילות של להוציא את השטח הצפוני, את התא הצפוני למכרז, בכדי לתת מענה להמשך הטמנה.
איתן ברושי: הקרן לשיקום מחצבות מעורבת בזה?
<ישי לוי: הקרן לשיקום מחצבות, למיטב ידיעתי לא מעורבת בזה.
דוד אמסלם: הקרן לשיקום מחצבות תורמת את חלקה כשאין יזם.
דוד אמסלם: זה לא היה המקרה.
איתן ברושי: בסדר, אבל זה מחלק משיקום מחצבות.
דוד אמסלם: יש חוזר פעיל היום בין זה לבין המפעיל?
דוד אמסלם: חוזה.
<גיל ליבנה: עם המינהל אין לנו חוזה.
דוד אמסלם: אז מי אמור לעשות את החוזה?
דוד אמסלם: אתה אמור לעשות מול המינהל וזה Back to Back, כאילו?
<גיל ליבנה: אני אמור לעשות מול המינהל ו - - - לעשות מול המפעיל.
דוד אמסלם: עכשיו היות ולך אין מול המינהל, למה אין לך מול המינהל?
<גיל ליבנה: אין לי מול המינהל משום שיש עבירות בשטח - - -
<גיל ליבנה: לא, על הקרקע הזאת.
<גיל ליבנה: על הקרקע הזאת התחילו להיות פלישות.
<גיל ליבנה: בשטח שזה קשור.
<גיל ליבנה: אני עובד מול המינהל.
<גיל ליבנה: המינהל אומר לי - - -
אורן אסף חזן: רגע, אבל לפני כמה זמן התחילו - - -
דוד אמסלם: רק שנייה, אורן.
אורן אסף חזן: לא, רק כדי להבין.
דוד אמסלם: לא, לא, עוד מעט אני אתן לך.
דוד אמסלם: גיל, אני רוצה לשאול שאלה.
דוד אמסלם: הרי אם זה Back to Back, זאת אומרת בעצם אתה עושה מולו חוזה, מול המינהל ואחרי זה מתקשר איתו על בסיס אותו הסכם הרי.
דוד אמסלם: אין לי מושג למה הוא לא עושה את זה ישירות, אבל בוא נעזוב את זה שנייה בצד.
<גיל ליבנה: כי זה לא התחיל ככה.
דוד אמסלם: לא חשוב, אני מספר לך.
דוד אמסלם: זה היה צריך להיות בווקטור ישיר, אבל לא משנה.
דוד אמסלם: עזוב את זה שנייה.
דוד אמסלם: איך אתה אמרת – לא התחיל ככה – בוא נשאיר את זה ככה.
דוד אמסלם: בעצם כמה זמן עכשיו אתה בלי חוזה מול המינהל?
<גיל ליבנה: אני?
<גיל ליבנה: שנה.
<גיל ליבנה: יותר משנה.
דוד אמסלם: זאת אומרת בלי קשר כרגע לשום דבר, בעצם אין לך חוזה מול המינהל שנה.
דוד אמסלם: ואז בעצם אתה לא יכול להתקשר איתו, בגלל שאין לך חוזה.
<גיל ליבנה: ויותר מזה.
<גיל ליבנה: החוזים הקודמים שהיו לי איתו, הם הופרו.
דוד אמסלם: עזוב את ההפרה.
<גיל ליבנה: לא, איך אני יכול - - -
<גיל ליבנה: רגע, שנייה.
<גיל ליבנה: איך אני יכול לחדש חוזה, כשהחוזה הקודם הופר?
דוד אמסלם: רגע, שנייה.
דוד אמסלם: אני מסביר, תראה - - -
<גיל ליבנה: וההפרה לא מתוקנת.
<גיל ליבנה: איך אני יכול לחדש חוזה?
דוד אמסלם: תראה, אז לכן אני עדיין עוד לא שם.
דוד אמסלם: אני כרגע - - -
<יגדל אך: שום דבר לא הופר.
דוד אמסלם: רק שנייה, יגדל.
דוד אמסלם: אנחנו פה לא באצטדיון טדי.
דוד אמסלם: אני הבנתי, שמעתי אותך.
דוד אמסלם: אני שואל אותו כמה שאלות וממשיכים.
דוד אמסלם: אני מבין את התמונה.
דוד אמסלם: גם בוודאי ובוודאי כאן אני לא הולך לברר את העובדות, הרי זה בבית משפט, שם יתבררו העובדות, אבל אני רק רוצה להבין את התהליך.
דוד אמסלם: אני כרגע רוצה להבין את התהליך שקרה פה.
דוד אמסלם: אז בעצם אתה אומר כבר שנה, בלי קשר לשום דבר, אין לך חוזה מול המינהל.
<גיל ליבנה: היה לי חוזה מול המינהל.
דוד אמסלם: דרך אגב, החוזה שלך מול המינהל הוא בכלל לא רלבנטי לגבי כרגע איך אתה יוצא למכרז.
דוד אמסלם: אתה יכול בעצם לכאורה לא להיות בחוזה איתו, אבל אתה חייב להיות בחוזה מול המינהל על השטח.
דוד אמסלם: אני לא רואה את הקשר בין הדברים.
<גיל ליבנה: אם אני לא מבצע פעילות - - -
דוד אמסלם: לא, אתה צריך.
דוד אמסלם: אתה רוצה לפתח את - - -
<גיל ליבנה: לפתח זה משהו אחר, אבל אם - - -
דוד אמסלם: אתה רוצה להמשיך להפעיל את המטמנה בגלל השטח, בגלל שאתה רוצה לקבל שטח פיקטיבי.
דוד אמסלם: הרי המטמנה כמטמנה אין לה משמעות.
דוד אמסלם: היא הפכה להיות מטמנה בגלל השיקום, לא הפוך.
<גיל ליבנה: זה נכון.
דוד אמסלם: עכשיו השיקום, אני אספר לך, כשאתה יורד למעלה אדומים תראו שם את כל הוואדי למטה, כל איפה שיש שם את האגם ואת כל המסעדות.
דוד אמסלם: זה שטח שאני מלאתי אותו במשך שבע שנים עד הגבהים המתאימים.
דוד אמסלם: זה היה למטה.
דוד אמסלם: הפכנו אותו לאתר.
דוד אמסלם: זה 10 שנים, הבאנו אותו לקרקע אמיתית וזה עשינו לו מה שנקרא-.
דוד אמסלם: אתם עושים שם מילוי מבוקר?
<גיל ליבנה: כן, כן.
דוד אמסלם: ובסופו של דבר יצרנו את השטח.
דוד אמסלם: עכשיו, לא פעלנו באתר בגלל שאנחנו צריכים אתר, אלא בגלל שרצינו את השטח והשטח הכתיב מילוי.
דוד אמסלם: לכן השטח הזה, ועזוב את יגדל, תוציא אותו, בסדר?
דוד אמסלם: לכן שאלתי אם הוא בגבהים המתאימים, תראה, יש גבהים - - -
<גיל ליבנה: מעל הגבהים.
דוד אמסלם: יש תכנית גבהים.
<גיל ליבנה: הוא מעל הגבהים.
דוד אמסלם: אם הוא מעל הגבהים, אז אני לא - - -
<גיל ליבנה: הוא גולש.
<גיל ליבנה: בגלל זה הוא גולש לצפון, הוא גולש לכביש.
<גיל ליבנה: בגלל זה הוא גולש - - -
<קריאה: מה פתאום, לא.
<קריאה: זה אמירות לא נכונות.
דוד אמסלם: תראה, זה לא מה נראה לנו.
דוד אמסלם: יש תכנית.
דוד אמסלם: אם מעל הגבהים, אז תשבו איתם - - -
<גיל ליבנה: הוא חורג מהתכנית.
דוד אמסלם: תשבו איתם ויכול להיות.
דוד אמסלם: רגע, כל האתר הוא מעל הגבהים?
<גיל ליבנה: כל האתר מעל הגבהים.
דוד אמסלם: פוטנציאל האתר מומש ברמה של 100% לדעתכם?
<גיל ליבנה: 150%.
<קריאה: גם מעל למה ששולם למינהל.
דוד אמסלם: לא, עזוב כסף.
דוד אמסלם: אני שואל תכנית.
<קריאה: פלישות לצדדים.
דוד אמסלם: עזוב פלישות לצדדים.
<קריאה: הייתה שם מסלעה, כמו שאמר גיל, באורך של 100 מטרים - - -
דוד אמסלם: תראה, בדרך כלל - - -
<קריאה: אבל זו עבירה חמורה על החוק.
דוד אמסלם: אבל אתה לא איתי.
דוד אמסלם: הוא אמר את זה כבר.
דוד אמסלם: נניח יש לשיטתכם פלישה, שימו אותה בצד שנייה.
דוד אמסלם: עכשיו יש את האתר עצמו שאנחנו צריכים לטפל בו, להביא אותו לתנאים המתאימים.
דוד אמסלם: אז יכול להיות שיש פלישה, אז נטפל בפלישה.
דוד אמסלם: כרגע - - -
<גיל ליבנה: מבחינת הגובה, אנחנו עברנו את הגובה.
דוד אמסלם: בפלישה?
<גיל ליבנה: בכל האתר.
דוד אמסלם: זאת אומרת נניח שהוא עובד, הכל פיקס, אין לך בעיה איתו, הכל מצוין, אתה בא, אתה אומר לו תקשיב, בסך הכל בשטח הזה הגענו לאופטימום, לגבהים הנכונים, אנחנו מבקשים להפסיק את השפיכות?
<גיל ליבנה: זה היה צריך - - -
דוד אמסלם: מתי זה קרה?
<גיל ליבנה: שנייה.
<גיל ליבנה: תקשיב, על פי החוזים שהיו לנו עד לפני שנה, האתר היה צריך להימסר למועצה משוקם בגבהים שהיו רלבנטיים לאז, לפני שנתיים.
<גיל ליבנה: לפני שנתיים.
<גיל ליבנה: מאז - - -
דוד אמסלם: למה הוא לא נמסר לפני שנתיים?
<גיל ליבנה: כי הוא לא מבצע.
<גיל ליבנה: הוא מפר את החוזה.
דוד אמסלם: רק שנייה, אתה אומר שבעצם האתר הגיע למקסימום קיבולת שלו, זה מה שאתה אומר.
דוד אמסלם: לפי התכניות, עוד לפני שנתיים.
דוד אמסלם: אז איך יכול להיות שהוא כבר ממלא שנתיים ואתם לא עוצרים את זה?
<גיל ליבנה: כי הוא גורס.
דוד אמסלם: בסוף אנחנו מדברים על החומר שנטמן.
דוד אמסלם: אם הוא גורס את כל החומר, אז מעולם לא יהיה שיקום, בגלל שהחומר נטמן.
<גיל ליבנה: נכון להיום כל החומר שיש באתר - - -
דוד אמסלם: אז אני שאלתי האם אתר גמר את כל הקיבולת, בלי קשר אליו.
דוד אמסלם: נניח שהוא אחלה בן אדם, אתה אוהב אותו, הוא עומד על כל קוצו של יוד, בכלל לא פלש לכלום.
<גיל ליבנה: הוא גמר ועבר ואני גם יכול להביא לך תכנית מדידה.
<יגדל אך: אפשר רק מילה, דודי, בבקשה?
<יגדל אך: רק מילה אחת.
<יגדל אך: אתה שומע את גיל.
<יגדל אך: הוא מדבר על מסירה.
<יגדל אך: אבל רגע.
<יגדל אך: כל העניין של הארכת משך ביצוע לא בא ממני.
<יגדל אך: הוא בא מהמשרד להגנת הסביבה.
<יגדל אך: הם כותבים וכותבים וכותבים, והם מדברים על המדיניות שלהם להרים את אחוזי המיחזור ולצמצם את ההטמנה.
דוד אמסלם: יגדל, אני רוצה להתקדם בדיון.
דוד אמסלם: אם אני אמרתי לך בשביל מה לך, תאמין לי, התשובה היא לא חשובה.
דוד אמסלם: מה רצית בבקשה?
<ישי לוי: רציתי רק לדייק פה.
<ישי לוי: מרבית השטח הופקע.
<ישי לוי: אז כשאומרים אין הרשאה מול הרשות, הרשות לא יכולה לתת חוזה הרשאה על שקע שהופקע.
<ישי לוי: השטח שהופקע, אתם מתנהלים בו ואתם תנהלו את המערכת יחסים שלכם בקשר אליו, יחד עם המפעיל.
דוד אמסלם: אני שאלתי אותך.
דוד אמסלם: בגדול אתה אמרת שהשטח הופקע, מרביתו.
<ישי לוי: מרבית השטח.
דוד אמסלם: אז אני מניח שחלקו לא הופקע ועדיין אתה לא נותן לעירייה לנהל את השטח שלך.
דוד אמסלם: מה שלא הופקע.
דוד אמסלם: שניים - - -
<ישי לוי: בשטח שלו - - -
דוד אמסלם: הוא אמור לקבל ממך שטח במצב נתון.
דוד אמסלם: הרי הוא מקבל אותו לשצ"פ ואתה אמור לשקם אותו ולהעביר לו אותו כשהוא משוקם, לא הפוך.
דוד אמסלם: הוא לא קבלן ביצוע שלך בעניין, אבל בוא נעזוב את זה עכשיו.
דוד אמסלם: אתם פה?
<זוהר שקלים: כן.
דוד אמסלם: איפה אתם בתמונה?
<זוהר שקלים: המשרד מכיר במרכזיות של האתר.
דוד אמסלם: מכיר?
<זוהר שקלים: מכיר.
דוד אמסלם: קודם כל תגידי את השם בבקשה.
<זוהר שקלים: זוהר שקלים, יועצת משפטית של מחוז מרכז.
דוד אמסלם: כמה קו"ב אתם קולטים שם ביום, יגדל?
<יגדל אך: 2,000 טון ביום.
<יגדל אך: בין 1,500 ל-2,000.
דוד אמסלם: כמה זה יוצא בקו"ב?
<יגדל אך: פחות או יותר אחד לאחד בפסולת בניין.
<יגדל אך: אם זה עודפי עפר, אז זה אחד לשניים בפסולת עפר.
דוד אמסלם: זה קצת יותר מאחד.
דוד אמסלם: בערך 1,000-1,200 קו"ב?
<יגדל אך: אם אנחנו משקללים את עודפי העפר, זה מגיע ל-2,500 קו"ב.
<זוהר שקלים: אז אנחנו בהחלט מכירים במרכזיות של האתר.
<זוהר שקלים: אנחנו מכירים בצורך באתר הטמנה לפסולת בניין.
דוד אמסלם: יש לכם אתר חלופי באזור?
<זוהר שקלים: במחוז מרכז, לאו דווקא בשוהם, לאו דווקא עם המפעיל הזה.
<זוהר שקלים: אנחנו כן חושבים שצריך אתר כזה.
<זוהר שקלים: יחד עם זאת אין חולק מבחינתנו שלמועצה יש את הסמכות, את האחריות, את שיקול הדעת, להוציא צו סגירה.
<זוהר שקלים: לא לתת רישיון עסק, כן לתת רישיון עסק, זה שיקול דעת בלעדי של עיריית שוהם ואנחנו - - -
דוד אמסלם: זוהר, אני לא שם.
דוד אמסלם: תעני ברשותך לשאלות שלי.
דוד אמסלם: הרי זה אמור להיות, אני מבין, ודרך אגב, את אתר ברקת אני מכיר כבר הרבה מאד שנים.
<גיל ליבנה: הם ביטלו את היתר ההפעלה.
<גיל ליבנה: המשרד ביטל.
דוד אמסלם: הוא אמור לתת תשובה לכל אזור גוש דן.
דוד אמסלם: זה בזמנו מה שאני זוכר.
<זוהר שקלים: נכון.
דוד אמסלם: עכשיו, התשובה היא בעיקר לעודפי עפר.
דוד אמסלם: עזבי, מה שמעניין אותנו עודפי עפר ופסולת בנייה, אבל בעיקר עודפי עפר.
<זוהר שקלים: גם פסולת בנייה.
<זוהר שקלים: אנחנו לא היינו רוצים שהיא תהיה זרוקה ברחוב.
דוד אמסלם: כן, אבל אני רואה את העסק היותר משמעותי דווקא בעודפי עפר.
אורן אסף חזן: או תמונות של אסבסט שראיתי מפוזר בכל מקום ואני לא יודע מי אחראי פה על כל המחדל הזה.
<זוהר שקלים: זה נושא נפרד.
דוד אמסלם: עודפי העפר, מבחינתנו, כשאנחנו נכנסים לעבודות תשתית ולעבודות בוודאי היום, בכל הנושא של הבינוי, אז אני רואה את זה יותר אם אין איזוני קרקע, בסוף זה מגיע אליו כעודפי עפר.
דוד אמסלם: ואלה הכמויות - - - לטעמי.
דוד אמסלם: ולכן בעצם מדינת ישראל צריכה לייצר אתרים כאלה.
דוד אמסלם: אני ביקשתי ממינהל התכנון לייצר תכנית תמ"א ארצית כדי להסדיר את הנושא הזה.
דוד אמסלם: כרגע אף אחד עוד לא שם עוד.
דוד אמסלם: אני יוצא שנייה מהסיפור.
דוד אמסלם: אני לא נכנס כרגע לסיפור של שוהם.
דוד אמסלם: אני מוציא אותם שנייה מהנוסחה, בגלל שאני לא מסכים איתך שכל עירייה יכולה לעשות מה שהיא רוצה בתחום השיפוט שלה, בלי קשר למה שקורה במדינת ישראל.
<זוהר שקלים: זה חוק רישוי עסקים.
<זוהר שקלים: על זה אני מדברת.
דוד אמסלם: תראי, יש בסוף השלכות.
דוד אמסלם: כשיש השלכת רוחב רצינית, אז אנחנו לא יכולים להגיד תשמע, אדוני, יש לך רישיון עוסק או אין לך.
דוד אמסלם: אנחנו מסתכלים על הבעיה.
דוד אמסלם: הרי אנחנו לא מייצרים, בגלל פרוצדורה קטנה אנחנו לא מייצרים בעיה ענקית.
דוד אמסלם: זה צריך להיות ברור.
דוד אמסלם: ואנחנו גם לא פותרים בעיה באמצעות בעיה יותר חמורה.
דוד אמסלם: אז לכן כרגע אני לא נכנס לפלישות, לא נכנס לתפעול.
דוד אמסלם: אני בהנחת עבודה שהעובדות ביניהם יתבררו בבית המשפט.
דוד אמסלם: זה לא הסיפור שלי.
דוד אמסלם: היות ובעצם התקשר אלי רק שלשום - או אתמול, אני כבר לא זוכר, אני מבולבל - ראש עירית קריית אונו ודיבר איתי על זה שיש לו עכשיו תכנית בנייה שם ואין לו לאן לפנות עודפי עבר.
דוד אמסלם: ואני מניח שברקת היה נותן תשובה לכל האזור שם.
<גיל ליבנה: לעודפי עפר?
דוד אמסלם: לעודפי עפר גם.
<גיל ליבנה: אין מקום לעודפי עפר.
דוד אמסלם: אז, שוב, הוא גורס אותם.
<יגדל אך: מטפלים בהם.
<גיל ליבנה: לא, עודפי עפר לא גורסים.
<יגדל אך: אנחנו מטפלים.
<יגדל אך: אנחנו התחייבנו עכשיו לקלוט 300,000 טונות מהרכבת הקלה.
דוד אמסלם: שנייה, יגדל.
דוד אמסלם: אני קצת מבין מה זה עודפי עפר.
דוד אמסלם: אז אני מסביר לך שהוא גורס אותם.
דוד אמסלם: את רובם.
<גיל ליבנה: את עודפי העפר?
דוד אמסלם: בעיקר, דרך אגב.
דוד אמסלם: פסולת הבנייה זה לא האפקטיביות שלו בפסולת בנייה.
דוד אמסלם: בעודפי עפר.
דוד אמסלם: למה לא? אני לא הבנתי.
דוד אמסלם: כל חומר החפירה, כל הסלעים שיוצאים מפה, מה עושים איתם?
דוד אמסלם: בכלל, מה המחצבה שעשתה שם?
דוד אמסלם: היא חצבה וגרסה ושלחה את זה כמצעים.
דוד אמסלם: בסופו של דבר עודפי העפר אמורים להגיע לשם.
דוד אמסלם: היות ואנחנו מובילים פרויקטים, במדינת ישראל מובילים עכשיו פרויקטים של בינוי בכל האזור, בכל הארץ, אבל אני מניח באזור גוש דן יש פרויקטים לא קטנים בקנה.
דוד אמסלם: אני מניח שיכולים לצאת שם עודפים משמעותיים מאד.
דוד אמסלם: גם כל פרויקטי התשתית – אני אומר לכם – פרויקט התשתית הכבדים – מהרכבת הקלה בתל אביב, כל החפירות שם, לאן ילכו?
דוד אמסלם: הרי מדובר בעשרות אם לא מאות - - -
אורן אסף חזן: יושב הראש, יש חוות דעת של המשרד לאיכות הסביבה, שקובעת – אל תסגרו את האתר עד שתמצאו פתרון חלופי.
אורן אסף חזן: צריך להגיד את הדברים.
דוד אמסלם: לכן אני שואל שאלה, איפה אתם - - -
אורן אסף חזן: הנה, היא אומרת.
אורן אסף חזן: זה הבעיה פה.
<זוהר שקלים: רגע, אבל - - -
דוד אמסלם: היות ובעצם כרגע - - -
<זוהר שקלים: צריך להגיד את הדברים עד הסוף.
דוד אמסלם: שנייה, זוהר.
דוד אמסלם: הוא בדרך כלל מפריע לי.
דוד אמסלם: היות ובעצם מדובר בכמויות עצומות של תשתיות אחרות, שזה הנגזרת שלהם, אתה צריך בסוף אתר בקצה.
דוד אמסלם: לא ברקת, לא ברקת.
דוד אמסלם: משהו צריך לטפל בזה.
דוד אמסלם: לאן ילכו.
<זוהר שקלים: זו בדיוק האמירה שלנו.
דוד אמסלם: עכשיו אני אומר לך מניסיון שלי, ברגע שאנחנו סגרנו את האתר בנווה יעקב, באותו רגע אנחנו מצאנו בעיה קשה מאד בעיר, שלקח לי 20 שנה, לא הצלחתי להתגבר עליה, לגבי כל הפקרות העפר.
דוד אמסלם: בדרך כלל הם מפקירים את זה במקומות הכי צדדיים, הכי קשים, בתוך יערות, בתוך מדרונות, ואי אפשר להוציא את זה.
דוד אמסלם: להוציא משאית של 20 שקלים, אחרי זה אתה צריך להשקיע שם 200,000 שקלים להוציא אחת.
דוד אמסלם: אז אני פיתחתי פה טכניקות.
דוד אמסלם: הבאתי קרקע כדי לכסות אותם.
דוד אמסלם: מרוב שלא יכולתי להוציא, התחלתי לכסות.
דוד אמסלם: מצאתי את עצמי כאן מוציא מיליוני שקלים ומכסה כל מיני ערימות של כל מיני משאיות שבאו.
דוד אמסלם: מסתכל ימינה, שמאלה ומרים את הקיפר והולך.
<קריאה: שתי דקות של פחד.
דוד אמסלם: אז לכן אני שואל אתכם.
דוד אמסלם: אני מבין את העירייה.
דוד אמסלם: למועצה יש את האג'נדה שלה.
דוד אמסלם: היא לא אמורה לתת תשובה למדינת ישראל.
דוד אמסלם: ראש המועצה קם, נבחר כדי לתת תשובה לתושבים שלו.
דוד אמסלם: לא מעניין אותו כלום.
דוד אמסלם: אתם הרי בסופו של עניין אמורים לראות את כל המרחב ולתת את כל התשובות ואתם הרגולטור שאמור להיות בנושא הזה.
דוד אמסלם: אז איך אתם אין לכם Say בעניין הזה?
<זוהר שקלים: בהחלט מתפקידנו לראות את כל המרחב ובהחלט יש לנו Say בעניין הזה ואמרנו אותו לא פעם ולא פעמיים.
<זוהר שקלים: אנחנו ביקשנו והפצרנו גם בעירייה, גם ברמ"י, שהסגירה של האתר תהיה Back to Back עם פתיחתו של אתר חדש.
<זוהר שקלים: אנחנו עמדנו על זה גם בהליכים בבית המשפט, בעתירות מנהליות ותביעות שנוהלו בין הצדדים והצטרפנו ואמרנו לא מעניין אותנו הפרטים, אנחנו רוצים שיהיה אתר.
<זוהר שקלים: אנחנו לא מתעקשים על מפעיל ואנחנו לא מתעקשים.
<זוהר שקלים: אנחנו רוצים שיהיה אתר שיקלוט עודפי פסולת בנייה.
<זוהר שקלים: זו מכת מדינה.
<זוהר שקלים: זו מכה בעיקר במחוז מרכז.
<זוהר שקלים: הפצרנו בשני הצדדים וגם הפעלנו את כובד משקלנו בעתירות מנהליות ואכן היו סיכומים בבתי משפט, שנתנו כל פעם הארכה בעוד שנה ועוד שנה, גם בעקבות הלחץ שלנו.
<זוהר שקלים: כרגע הצדדים הגיעו לכזה משבר, שאנחנו לא יכולים להתערב בו, מכיוון שבאמת יש פה סמכות בחוק.
<זוהר שקלים: המחוקק במדינת ישראל נתן את הסמכות בחוק רישוי עסקים לרשות מקומית, להוציא צו סגירה.
<זוהר שקלים: זה לא ששאלו אותנו והתייעצו איתנו.
<זוהר שקלים: ידענו שיש להם כוונה להוציא.
<זוהר שקלים: לא ידענו מתי הם יוציאו.
<זוהר שקלים: אנחנו יכולים לאהוב או לא לאהוב את זה, אבל בסוף זה סמכותם הבלעדית ואני לא יכולה להגיד משהו אחר.
<זוהר שקלים: אנחנו כן שבים ומפצירים מהצדדים להגיע להסכם, לפיתרון, כדי שיהיה Back to Back.
דוד אמסלם: אני רוצה להבין, זוהר.
דוד אמסלם: מה שאת אומרת עכשיו, אני רוצה להבין.
דוד אמסלם: את אומרת לי שמבחינת החוק הקיים היום - ואני מחבב מאד את גיל ליבנה.
דוד אמסלם: באמת, אני גם מיודד איתו, אבל אני מניח שיש ראש מועצה אחר שהשתגע.
דוד אמסלם: יודעת מה, אני ראש המועצה, השתגעתי.
דוד אמסלם: מחליט לסגור.
דוד אמסלם: אני עכשיו מוצא איזה סיבה קטנה, את יודעת, קצת אבק, קצת פה, קצת שם.
דוד אמסלם: וזה נניח האתר שכל מדינת ישראל באה אליו.
דוד אמסלם: אז זה נראה לך הגיוני שאני - - -
אורן אסף חזן: שהמדינה מתעלמת.
<זוהר שקלים: כן, אבל - - -